钦定古今图书集成/明伦汇编/家范典/第085卷 > 《雨中忆夫》前人
## 钦定古今图书集成/明伦汇编/家范典/第085卷 > 《雨中忆夫》前人

采家畜一白鹤，名素素。一日雨中忽忆其夫，谓鹤曰：“昔王母青鸾，绍兰紫燕，皆能寄书远达，汝独不能乎？” 鹤延颈向采，若受命状。采即援笔直书二绝，系于鹤足，竟致其夫。

窗前细雨日啾啾，妾在闺中独自愁。何事玉郎久离
别，忘忧总对岂忘忧。

春风送雨过窗东，忽忆良人在客中。安得妾身今似
雨，也随风去与郎同。